Хеба
Хеба () в древногръцката митология е богинята на младостта. В древноримската митология на Хеба съответства Ювента (). Дъщеря е на Зевс и Хера. Сестра е на Арес и Илития.

На Олимп, по време на пировете на боговете, Хеба изпълнявала ролята на виночерпка: наливала амброзия и нектар (впоследствие тази длъжност преминала към Ганимед).

След обожествяването на Херакъл Хеба му била дадена за жена от Хера като награда за извършените подвизи и като знак за помирение от страна на ревнивата богиня, която го преследвала през целия му живот. Всеки роб, стъпил в храм на Хеба, получавал свобода.

Името ѝ означава „младост“. Богиня на вечната хубост и цветуща младост. Тя е прелестна девойка с венец от цветя на главата. Свещеното дърво на Хеба е кипарисът.

Астероидът „6 Хеба“ е кръстен на нея.

Вижте също 
 Родословно дърво на гръцки богове

Древногръцки богини
Потомство на Зевс
Потомство на Хера